ai4bharat/Pralekha huggingface dataset:
విద్యుత్తు మంత్రిత్వ శాఖ
థర్మల్ విద్యుత్ కేంద్రాల నుంచి వెలువడే బూడిద నుండి జియో పాలిమర్ ముతక కంకరను అభివృద్ధి చేసిన ఎన్టిపిసి
ఈ రీసెర్చ్ ప్రాజెక్టు జాతీయ ప్రమాణాల చట్టబద్ధ పారామితులకు అనుగుణంగా ఉందని ఎన్సిసిబిఎం ధృవీకరించింది
న్యూఢిల్లీ, నవంబర్ 13, : థర్మల్ విద్యుత్ కేంద్రాల నుంచి వెలువడే బూడిద నుండి జియో పాలిమర్ ముతక కంకరను భారతదేశంలోనే అతి పెద్ద విద్యుత్ ఉత్పత్తిదారు, విద్యుత్ మంత్రిత్వ శాఖ ఆధ్వర్యంలోని ప్రభుత్వ రంగ సంస్థ అయిన ఎన్టిపిసి లిమిటెడ్ విజయవంతంగా అభివృద్ధి చేసింది. ఈ ఆవిష్కరణతో సహజ కంకర స్థానంలో ప్రత్యామ్నయం పర్యావరణంపై ప్రభావాన్ని తగ్గించేందుకు తోడ్పడుతుంది.
థర్మల్ విద్యుత్ కేంద్రాల నుంచి వెలువడే బూడిద నుండి జియో పాలిమర్ ముతక కంకర ఉత్పత్తిపై ఎన్టిపిసి రీసెర్చ్ ప్రాజెక్టు జాతీయ ప్రమాణాల చట్టబద్ధ పారామితులకు అనుగుణంగా ఉంది, దీనిని జాతీయ కౌన్సిల్ ఫర్ సిమెంట్ అండ్ బిల్డింగ్ మెటీరియల్స్  ధృవీకరించింది.
సహజ కంకర స్థానంలో జియో పాలిమర్ ముతక కంకరను ఎన్టిపిసి విజయవంతంగా అభివృద్ధి చేసింది. దానిని కాంక్రీటు పనులలో ఉపయోగించడానికి ఎంత అనువుగా ఉంది అనే విషయాన్ని భారతీయ ప్రమాణాలకు అనుగుణమైన సాంకేతిక పారామితులను ఎన్సిసిబిఎం, హైదరాబాద్ పరీక్షించింది. ఫలితాలు ఆమోదించదగిన స్థాయిలో ఉన్నాయి.
బూడిద వినియోగంపై ఎన్టిపిసి పరిశోధన, అభివృద్ధి విజయం దాని అవధులను విస్తరింపచేసింది.
ప్రతి ఏడాది భారత్లో 2000 మిలియన్ మెట్రిక్ టన్నుల కంకరకు డిమాండ్ ఉంటుంది. థర్మల్ విద్యుత్ కేంద్రాల నుంచి వెలువడిన బూడిద ఈ డిమాండ్ను చాలావరకు తీర్చేందుకు సాయపడడమే కాకుండా, సహజ రాతిని తొలిచడం వల్ల ఏర్పడే సహజ కంకర పర్యావరణం పై చూపే ప్రభావాన్ని తగ్గిస్తుంది.
భారత దేశంలో బొగ్గుతో నడిచే థర్మల్ విద్యుత్ కేంద్రాలలో ప్రతి ఏటా సుమారు 258 మిలియన్ మెట్రిక్ టన్నుల బూడిద ఉత్పత్తి అవుతుంది. ఇందులో 78% బూడిదను ఉపయోగిస్తారు, మిగిలిన సగం వాడకపోవడంతో బూడిద కందకాల్లో మిగిలిపోతుంది. ఈ మిగిలిన బూడిదను వినియోగించేందుకు ఎన్టిపిసి ప్రత్యామ్నాయ మార్గాలను అన్వేషిస్తోంది. ఇందులో 90%పైగా బూడిదను ఉపయోగించి కంకరను తయారు చేసే ప్రస్తుత రీసెర్చ్ ఒకటి.
జియో పాలిమర్ కంకరను నిర్మాణ రంగంలో విస్త్రతంగా ఉపయోగించవచ్చు, ఈ బూడిద పర్యావరణ అనుకూలం కూడా. ఇది ఎంత పర్యావరణానికి సానుకూలమంటే, ఈ కంకరను ఉపయోగించేటప్పుడు దానిని పట్టి ఉంచేందుకు సిమెంట్ను ఉపయోగించనవసరం లేదు. ఎందుకంటే, థర్మల్ విద్యుత్ కేంద్రాల నుంచి వెలువడే బూడిద ఆధారిత జియోపాలిమర్ కంకరే బైండింగ్ ఏజెంటుగా పని చేస్తుంది. జియో పాలిమర్ కంకర కర్బన ఉద్గారాలను తగ్గించడంలో తోడ్పడటమే కాదు, నీటి వినియోగాన్ని తగ్గించే గొప్ప సంభావ్యతను కలిగి ఉంది.
ప్రధాన మంత్రి కార్యాలయం
ఏశియన్ కన్ఫెడరేషన్ విమెన్స్ బాక్సింగ్ చాంపియన్ షిప్స్ లో స్వర్ణం సాధించిన మేరీ కోమ్ కు ప్రధాన మంత్రి అభినందనలు
ఏశియన్ కన్ఫెడరేషన్ విమెన్స్ బాక్సింగ్ చాంపియన్ షిప్స్ లో భారతీయ బాక్సర్ మేరీ కోమ్ స్వర్ణం గెలుచుకొన్నందుకు గాను ప్రధాన మంత్రి శ్రీ నరేంద్ర మోదీ ఆమెకు అభినందనలు తెలిపారు.
(‘‘ఎఎస్బిసి ఏశియన్ కన్ఫెడరేషన్ విమెన్స్ బాక్సింగ్ చాంపియన్ షిప్స్ లో స్వర్ణాన్ని చేజిక్కించుకొన్నందుకు మేరీ కోమ్ కు అభినందనలు. మీరు సాధించిన విజయంతో భారతదేశం ఉప్పొంగి పోతోంది’’ అని ప్రధాన మంత్రి తన సందేశంలో పేర్కొన్నారు.
ప్రధాన మంత్రి కార్యాలయం
తమిళనాడు కృష్ణ ఒక టపాసుల ఫ్యాక్టరీలో జరిగిన దుర్ఘటన పట్ల సంతాపం ప్రకటించిన ప్రధానమంత్రి శ్రీ నరేంద్ర మోదీ.
బాధితులకు ఎక్స్ గ్రేషియా ప్రకటించిన ప్రధానమంత్రి.
తమిళనాడులోని కృష్ణగిరిలో ఒక టపాసుల కర్మాగారంలో జరిగిన దుర్ఘటనలో మరణించిన వారి కుటుంబాలకు ప్రధానమంత్రి శ్రీ నరేంద్రమోదీ సంతాపం తెలిపారు. ఈ దుర్ఘటనలో మరణించిన ఒక్కొక్కరి తరఫున, వారి వారసులకు పి.ఎం.ఎన్.ఆర్.ఎఫ్ కింద రెండు లక్షల రూపాయల పరిహారం , గాయపడిన వారికి 50 వేల రూపాయలు అందివ్వనున్నట్టు తెలిపారు.
ఇందుకు సంబంధించి ప్రధానమంత్రి కార్యాలయం ఒక ట్వీట్ చేస్తూ, ‘‘ తమిళనాడులోని క్రుష్ణగిరిలో ఒక టపాసుల కర్మాగారంలో జరిగిన దుర్ఘటనలో కొందరు విలువైన ప్రాణాలు కోల్పోవడం పట్ల ప్రధానమంత్రి తీవ్ర విచారం వ్యక్తం చేశారు. తన ఆలోచనలు అన్నీ మరణించిన వారి గురించి ఉన్నాయని, బాధితుల కుటుంబాలు ప్రస్తుతం ఎదుర్కొంటున్న అత్యంత క్లిష్ట సమయంలో వారి కోసం ప్రార్థిస్తున్నానని ప్రధానమంత్రి తెలిపారు. ఈ దుర్ఘటనలో గాయపడిన వారు త్వరగా కోలుకోవాలని ప్రధానమంత్రి ఆకాంక్షించారు. మరణించిన ఒక్కొక్కరి పేరుమీద పి.ఎం.ఎన్.ఆర్.ఎఫ్ కింద వారి వారసులకు రెండులక్షల రూపాయల ఎక్స్ గ్రేషియా మంజూరు చేయనున్నట్టు ఆయన తెలిపారు. అలాగే బాధితులకు రూ 50 వేల రూపాయలు అందించనున్నట్టు ప్రధానమంత్రి తెలిపారు ’’ అని పేర్కొన్నారు.
ప్రధాన మంత్రి కార్యాలయం
దక్షిణ ఆఫ్రికా అధ్యక్షుడు మాన్య శ్రీ మాటెమెలా సిరిల్ రామాఫోసా తో మాట్లాడిన ప్రధాన మంత్రి
ప్రధాన మంత్రి శ్రీ నరేంద్ర మోదీ దక్షిణ ఆఫ్రికా అధ్యక్షుడు మాన్య శ్రీ మాటెమెలా సిరిల్ రామాఫోసా తో శుక్రవారం నాడు టెలిఫోన్ ద్వారా సంభాషించారు.
కోవిడ్-19 మహమ్మారి కారణంగా ఇప్పటికీ ఎదురవుతున్న సవాళ్ళను గురించి నేతలు ఇరువురూ చర్చించారు. వారు తమ దేశాల లో టీకా ఇప్పించే కార్యక్రమాన్ని గురించి కూడా చర్చించారు.
ఔషధ నిర్మాణానికి, టీకా మందులకు సంబంధించి భారతదేశాని కి గల గణనీయమైన ఉత్పాదక సామర్ధ్యం ఆఫ్రికా సహా, అన్ని దేశాల అవసరాల కు అనుగుణం గా సేవల ను అందించడానికి ముందుకు వస్తూనే ఉంటుందని దక్షిణ ఆఫ్రికా అధ్యక్షునికి ప్రధాన మంత్రి మరో మారు స్పష్టం చేశారు.
మందులను, టీకామందులను తక్కువ ఖర్చు తో, అందరికి అందుబాటు లో ఉంచేందుకు వివిధ అంతర్జాతీయ స్థాయి వేదికల లో దక్షిణ ఆఫ్రికా, భారతదేశం పరస్పరం సహకరించుకోవడానికి గల అవకాశాల ను గురించి కూడా ఉభయ నేతలు చర్చించారు.
ఒక పక్షం అనుభవాన్ని మరొక పక్షానికి ఇచ్చి పుచ్చుకొనేందుకు, మహమ్మారి కి వ్యతిరేకం గా కలసి ప్రయాసలను చేపట్టడానికి ఆస్కారం ఉన్న రంగాల ను అన్వేషించేందుకు రెండు దేశాల అధికారులు రాబోయే కాలం లో పరస్పరం సంప్రదింపులు జరుపుకొంటూ ఉండాలన్న అంశం లో నేతలు తమ అంగీకారాన్ని వ్యక్తం చేశారు.
ఆరోగ్య, కుటుంబ సంక్షేమ మంత్రిత్వ శాఖ
ఆయుష్మాన్ భారత్-హెల్త్ & వెల్నెస్ కేంద్రాలు  కోవిడ్ కాలంలో తమ ఉనికిని చాటుకున్నాయి.
ఒక్క వారంలోనే 43,000 కంటే ఎక్కువ కేంద్రాలను 44 లక్షల మందికి పైగా ప్రజలు సందర్శించారు.
కోవిడ్-19 మహమ్మారి సమయంలో, ముఖ్యంగా గ్రామీణ ప్రాంతాలలో భారత దేశ ప్రజారోగ్య వ్యవస్థలకు చెందిన ఆయుష్మాన్ భారత్ హెల్త్ అండ్ వెల్నెస్ కేంద్రాలు  నిరంతర కార్యాచరణ ద్వారా తమ ఉనికిని చాటుకున్నాయి. కోవిడ్ కాని ముఖ్యమైన ఆరోగ్య సేవలతో పాటు, కోవిడ్-19 యొక్క నివారణ మరియు నిర్వహణ యొక్క అత్యవసర సేవలను కూడా ఈ కేంద్రాలు అందజేశాయి.
పౌరులకు విస్తారమైన సేవలందించడానికి వీలుగా, కోవిడ్-19 మహమ్మారి కాలంలోనే  అదనంగా 13,657 హెచ్.డబ్ల్యు.సి.లు కూడా పనిచేస్తున్నాయి. 2020 జూలై 24వ తేదీ నాటికి, దేశంలోని వివిధ ప్రాంతాలలో మొత్తం 43,022 హెచ్.డబ్ల్యు.సి. లు పనిచేస్తున్నాయి.
2020 జూలై 18వ తేదీ నుండి జూలై 24వ తేదీ వరకు వారం రోజుల్లో, మొత్తం 44 లక్షల 26 వేల మంది ప్రజలు ఎ.బి-హెచ్.డబ్ల్యు.సి.లు అందిస్తున్న ఆరోగ్య మరియు సంరక్షణ సేవల ద్వారా లబ్ది పొందారు. ఈ కేంద్రాలు ప్రారంభమైనప్పటి నుండి  ఇంతవరకు లబ్దిపొందినవారి సంఖ్య 1923.93 లక్షలకు పెరిగింది. ఇది వారి సమాజాలలో హెచ్.డబ్ల్యు.సి.ల ప్రారంభ పనికి నిదర్శనం. కోవిడ్ కాని ముఖ్యమైన సేవలకు ఆటంకం కలగకుండా, నిరంతరాయంగా కొనసాగించడంలో ఇవి కీలక పాత్ర పోషిస్తున్నాయి.
భారతదేశవ్యాప్తంగా ఎబి-హెచ్.డబ్ల్యు.సి.లలో గత వారంలో 32,000 యోగా తరగతులు నిర్వహించారు. హెచ్.డబ్ల్యు.సి.లు ప్రారంభమైనప్పటి నుండి ఇంతవరకు మొత్తం 14.24 లక్షల యోగా తరగతులు నిర్వహించారు.
వీటితో పాటు, సంక్రమించని వ్యాధుల కోసం భారీ స్థాయిలో పరీక్షలు నిర్వహించడంలో హెచ్.డబ్ల్యు.సి.లు ప్రధాన పాత్ర పోషిస్తున్నాయి. కేవలం, గత వారం రోజుల్లోనే, ఈ కేంద్రాల్లో, 3.83 లక్షల మందికి రక్తపోటు పరీక్షలు, 3.14 లక్షల మందికి మధుమేహ వ్యాధి పరీక్షలు, 1.15 లక్షల మందికి నోటి క్యాన్సర్ పరీక్షలు, 45,000 మందికి రొమ్ము క్యాన్సర్ పరీక్షలు, 36,000 మందికి గర్భాశయ క్యాన్సర్ పరీక్షలు నిర్వహించారు. హెచ్.డబ్ల్యు.సి.లు ప్రారంభమైనప్పటి నుండి ఇంతవరకు మొత్తం 4.72 కోట్ల మందికి రక్తపోటు పరీక్షలు, 3.14 కోట్ల మందికి మధుమేహం పరీక్షలు, 2.43 కోట్ల మందికి నోటి క్యాన్సర్ పరీక్షలు, 1.37 కోట్ల మందికి రొమ్ము క్యాన్సర్ పరీక్షలు, 91.32 లక్షల మందికి గర్భాశయ క్యాన్సర్ పరీక్షలు నిర్వహించాయి.
మహమ్మారి వ్యాప్తి చెందుతున్న ప్రస్తుత సమయంలో, జనాభా-ఆధారంగా, సంక్రమణ రహిత వ్యాధుల కోసం పరీక్షలు నిర్వహించి, ఆ వివరాలతో పాటు, దీర్ఘకాలిక వ్యాధులతో బాధపడుతున్నవారు, దుర్బలులు, ఇతర అనారోగ్యాలతో బాధపడుతున్నవారి వివరాలను రాష్ట్ర అధికారులకు అందించినందున, కోవిడ్-19 వారికి సోకకుండా ప్రాధాన్యతా క్రమంలో వారికి తగిన వైద్య సహాయం అందించడానికి ఈ ఏ.బి-హెచ్.డబ్ల్యూ.సి.లు చాలా ఉపయోగకరంగా ఉన్నాయి. ఇతర అనారోగ్యాలతో బాధపడుతున్న వ్యక్తులను వేగంగా పరీక్షించగల మరియు సంక్రమణ నుండి రక్షణ కోసం సలహాలను అందించే సామర్థ్యం ఈ కేంద్రాలకు ఉండడంతో అవి ప్రజల విశ్వాసాన్ని గెలుచుకోగలుగుతున్నాయి. హెచ్.డబ్ల్యు.సి. బృందాలు వ్యాధి నిరోధక టీకాల కార్యక్రమాలను కూడా నిర్వహిస్తున్నాయి. ఇక్కడ టి.బి, కుష్టు వ్యాధి, రక్తపోటు, మధుమేహ వ్యాధి రోగులకు అవసరమైన మందులను పంపిణీ చేయడంతో పాటు, గర్భిణీ స్త్రీలకు అవసరమైన వైద్య పరీక్షలు కూడా నిర్వహిస్తున్నారు.
సాంస్కృతిక మంత్రిత్వ శాఖ
ప్రఖ్యాత గోవా చిత్రకారుడు ఆంటోనియో జేవియర్ ట్రిన్డేడ్ చిత్రలేఖనాల ప్రదర్శన 24 నవంబర్ 2022న నేషనల్ గ్యాలరీ ఆఫ్ మోడరన్ ఆర్ట్లో ప్రారంభమయింది.
ముఖ్యాంశాలు
ఈ ఎగ్జిబిషన్ 24 నవంబర్, 2022 నుండి 24 జనవరి, 2022 వరకు ప్రజల వీక్షణ కోసం అందుబాటులో ఉంటుంది
37 కళాఖండాల ప్రదర్శన ఉంటుంది. వీటిలో మూడు ఎన్జీఎంఏ సేకరణ నుండి, మిగిలినవి ది ట్రిండేడ్ కలెక్షన్ నుండి ఎంపిక చేశారు. ప్రఖ్యాత గోవా చిత్రకారుడు ఆంటోనియో జేవియర్ ట్రిండేడ్ చిత్రలేఖనాల ప్రదర్శనను 24 నవంబర్ 2022న నేషనల్ గ్యాలరీ ఆఫ్ మోడరన్ ఆర్ట్ డైరెక్టర్ జనరల్ అద్వైత గదానాయక్ పోర్చుగల్ రాయబారి పెరీరా మార్క్వెస్ పాలో గోమ్స్ సమక్షంలో ప్రారంభించారు. భారతదేశం పోర్చుగల్ మధ్య సాంస్కృతిక మార్పిడి కార్యక్రమం కింద న్యూ ఢిల్లీలోని నేషనల్ గ్యాలరీ ఆఫ్ మోడరన్ ఆర్ట్లో డైరెక్టర్ పనిచేస్తారు. ఈ ఎగ్జిబిషన్ 24 నవంబర్, 2022 నుండి జనవరి 24, 2022 వరకు ప్రజల వీక్షణ కోసం ఉంటుంది. 37 కళాఖండాల ప్రదర్శన ఉంటుంది, వాటిలో మూడు ఎన్జీఎంఏ సేకరణ నుండి, మిగిలినవి ది ట్రిన్డేడ్ కలెక్షన్ నుండి ఫండకో ఓరియంటేకి విరాళంగా అందించారు. 2004లో ఎస్తేర్ ట్రిండేడ్ ట్రస్ట్ ఏర్పాటయింది. ఆంటోనియో జేవియర్ ట్రిన్డేడ్ 1870లో గోవాలోని సాంగ్యూమ్లో జన్మించాడు. అతని కళాత్మక ప్రతిభను కొనసాగించేందుకు ప్రోత్సహించిన తర్వాత, ట్రిండాడే బొంబాయిలోని సర్ జమ్సెట్జీ జీజీబోయ్ స్కూల్ ఆఫ్ ఆర్ట్ & ఇండస్ట్రీలో చేరాడు, ఇది పెయింటింగ్ డిజైన్ బోధనకు అంకితమైన ప్రతిష్టాత్మక సంస్థ. దక్షిణ కెన్సింగ్టన్ వ్యవస్థ ద్వారా వ్యక్తీకరించిన యూరోపియన్ సహజత్వం సంప్రదాయాలను అనుసరిస్తుంది. 1920లు, 1930ల ప్రారంభంలో ట్రిండాడే విస్తారమైన పనితనం పరిణితి చెందింది. ఈ సమయంలోఈ కళాకారుడు ప్రధానంగా పోర్ట్రెయిట్లు, ల్యాండ్స్కేప్లు స్టిల్ లైఫ్పై దృష్టి పెట్టాడు. అతని పాశ్చాత్య పెంపకం ఆ కాలంలోని యూరోపియన్ కళాత్మక ధోరణుల ప్రభావంతో, ట్రిండేడ్కు తన చిత్రాలలో సహజంగా ఈ వారసత్వాన్ని ఎలా పొందుపరచాలో తెలుసు. ఆయన ఎంచుకున్న ఇతివృత్తాల ద్వారా లేదా వాటిని సంప్రదించిన విధానం ద్వారా ఈ విషయాన్ని గమనించవచ్చు. ఆంటోనియో జేవియర్ ట్రిన్డేడ్ పని భారతీయ ఉపఖండం పశ్చిమ ఐరోపాలోని సాంస్కృతిక విశ్వాలను నైపుణ్యంగా పెనవేసుకుంది. చిత్రకారుడికి గొప్ప ప్రశంసలు ఆ సమయంలో ఒక కళాకారుడు ఆశించే అత్యున్నత గౌరవాలను నిర్ధారిస్తుంది. పాశ్చాత్య శైలి కళాత్మక వృత్తిని ఎంచుకున్నప్పటికీ, కళాకారుడు ఎల్లప్పుడూ భారతదేశ ప్రజలకు ప్రకృతి దృశ్యాలకు విధేయుడిగా ఉంటాడు.
సాంస్కృతిక మంత్రిత్వ శాఖ
‘ఏ రే ఆఫ్ జీనియస్‘ లఘు చిత్రం ఆవిష్కరించి, సత్యజిత్ రే శతాబ్ధి ఉత్సవాలను ప్రారంభించిన డెవలప్ మెంట్ ఆఫ్ మ్యూజియంస్ అండ్ కల్చరల్ స్పేసెస్ 
ప్రముఖ దర్శకులు, భారతీయ సినిమాకు దశను, దిశను చూపించిన సత్యజిత్ రే శతాబ్ధి ఉత్సవాలను సాంస్కృతి మంత్రిత్వ శాఖ పరిధిలోని డెవలప్ మెంట్ ఆఫ్ మ్యూజియంస్ అండ్ కల్చరల్ స్పేసెస్  ప్రారంభించింది. ఈ ఉత్సవాల ప్రారంభానికి గుర్తుగా ‘ఎ రే ఆఫ్ జీనియస్’ అనే లఘ చిత్రాన్ని డిజిటలర్ మాథ్యమం ద్వారా ప్రారంభించింది.
ఈ చిత్రాన్ని ఆన్ లైన్ లో విడుదల చేసిన సందర్భంలో డి.ఎం.సి.ఎశ్. సి.ఈ.ఓ. శ్రీ రాఘవేంద్ర సింగ్ మాట్లాడుతూ, శ్రీ సత్యజిత్ రే చిత్ర నిర్మాణ కౌశలంతో పాటు సాహిత్య, కళ, సంగీతం, మరియు రూపకల్పనలో కోల్ కత్తా మరియు ముంబైకి చెందిన నిపుణులు సాధించిన అద్భుత విజయాలను ఈ లఘచిత్రం కళ్ళకు కడుతుందని తెలిపారు. పలు అవార్డులను గెలుచుకున్న దర్శకుడు శ్రీ అనిరుథ్ రాయ్ చౌదరి, ఎడిటర్ ఆర్ఘ్య కమల్ మిత్ర కలిసి సందీప్ రే మరియు సొసైలీ ఫర్ ది ప్రిజర్వేషన్ ఆఫ్ సత్యజిత్ రే అర్కైవ్స్ సహాయంతో ఈ లఘు చిత్రాన్ని రూపొందించారు. ఈ చిత్రంలో మూడు దశాబ్ధాలుగా ప్రముఖ చరిత్రకారుడు నేమై ఘోష్ సేకరించిన అద్భుతమైన చిత్రాలు ఓ గొప్ప చిత్ర నిర్మాణ దీప్తి వైభవాన్ని కళ్ళకు కడతాయి. దీనికి ఢిల్లీ ఆర్ట్ గ్యాలరీ సహాయం అందించింది.
పథేర్ పాంచాలి, చారులత, తీన్ కన్యా, సోనార్ కెల్లా, అపు ట్రైయాలజీ చిత్రాల ద్వారా సత్యజిత్ రే ప్రజల జ్ఞాపకాల్లో జీవించే ఉంటారన్న శ్రీ రాఘవేంద్ర సింగ్, పథేర్ పాంచాలి తో, భారతీయ సినిమా ప్రపంచ వేదిక మీద ప్రారంభమైందని తెలిపారు. ఉన్నతమై చిత్రాలను అందించిన దర్శకుడు, రచయిత మరియు ఇల్లస్ట్రేటర్ అయిన బహుముఘ ప్రజ్ఞాశాలి సత్యజిత్ రే కు నివాళిగా సాంస్కృతి మంత్రిత్వ శాఖ పరిధిలోని డెవలప్ మెంట్ ఆఫ్ మ్యూజియంస్ అండ్ కల్చరల్ స్పేసెస్  ఏ రే ఆఫ్ జీనియస్ లఘు చిత్రాన్ని రూపొందించడం, ఈ లఘచిత్రం ద్వారా మే 2న సత్యజిత్ రే శతాబ్ధి ఉత్సవాలను ప్రారంభించడం ఆనందంగా ఉందని తెలిపారు.
ఈ సందర్భంగా, అధికారిక ఫేస్ బుక్ పేజ్ మరియు డి.ఎం.సి.ఎస్. వారి యూ ట్యూబ్ ఛానల్ కూడా ప్రారంభించబడ్డాయి. ఇది సత్యజిత్ రే శతాబ్ధి ఉత్సవాల సందర్భంగా ఇతర కార్యక్రామాలను కూడా తెలియజేస్తుంది. వీటిని చూడడానికి, లైక్ చేయడానికి, అనుసరించడానికి ఈ క్రింద్ లింక్ ద్వారా లాగిన్ అవ్వ వచ్చు.
ఫేస్ బుక్ పేజీ:
https://www.facebook.com/A-Ray-of-Genius-Satyajit-Ray-Centenary-Celebrations-110004454032751/
యూట్యూబ్ ఛానల్: https://www.youtube.com/channel/UC3fwhFWVAjAXV5-T7q76Aaw/?guided_help_flow=5
ట్విట్టర్ హ్యాండిల్:
https://twitter.com/a_dmcs
భారత ప్రభుత్వ సాంస్కృతి మంత్రిత్వ శాఖ పరిధిలోని డెవలప్ మెంట్ ఆఫ్ మ్యూజియంస్ అండ్ కల్చరల్ స్పేసెస్  భారతదేశంలోని వస్తు ప్రదర్శన శాలలు మరియు సాంస్కృతిక ప్రదేశాలపై దృష్టి సారించింది. వీటిని సంరక్షించడంతో పాటు ఆధునీకరించడం, క్యూరేట్ చేయడం లాంటి కార్యక్రమాలను పర్యవేక్షిస్తోంది.
--
(Visitor Counter : 172
ప్రధాన మంత్రి కార్యాలయం
మాతృభాష లో వైద్య విద్య బోధన మొదలవడం పట్ల అభినందనల ను వ్యక్తం చేసిన ప్రధాన మంత్రి
భోపాల్ లో వైద్య విద్య బోధన హిందీ లో ఆరంభం కావడం పట్ల ప్రధాన మంత్రి శ్రీ నరేంద్ర మోదీ అభినందనల ను వ్యక్తం చేశారు. ఈ చరిత్రాత్మకమైనటువంటి ప్రస్థానం లక్షల కొద్దీ విద్యార్థుల ను వైద్యాన్ని వారి యొక్క మాతృ భాష లో అభ్యసించేందుకు సశక్తులను గా చేయడం తో పాటు దేశం లో ఒక సకారాత్మకమైన పరివర్తన ను తీసుకు వస్తుంది అని ప్రధాన మంత్రి అన్నారు. అంతేకాక, ఇది విద్యార్థుల కు అవకాశాల తాలూకు అనేకమైన ద్వారాల ను తెరుస్తుంది అని కూడా ఆయన అన్నారు.
హోం శాఖ మంత్రి శ్రీ అమిత శాహ్ చేసిన ఒక ట్వీట్ ను ప్రధాన మంత్రి తాను ఒక ట్వీట్ లో శేర్ చేస్తూ, అందులో -
‘‘వైద్య విద్య రంగం లో జరిగినటువంటి శుభారంభం దేశం లో ఒక పెద్ద సకారాత్మకమైన మార్పు ను తీసుకురాబోతోంది. దీని వల్ల లక్షల కొద్దీ విద్యార్థులు వారి భాష లో చదువుకోగలుగుతారు, అంతేకాకుండా వారికి అవకాశాలు అనేకం లభిస్తాయి కూడాను.’’ అని పేర్కొన్నారు.
मेडिकल शिक्षा के क्षेत्र में हुआ यह शुभारंभ देश में एक बड़ा सकारात्मक बदलाव लाने वाला है। इससे लाखों विद्यार्थी जहां अपनी भाषा में पढ़ाई कर सकेंगे, वहीं उनके लिए अवसरों के भी अनेक द्वार खुलेंगे। https://t.co/kuD9CErsPu
— Narendra Modi  October 16, 2022
ప్రధాన మంత్రి కార్యాలయం
రాజస్థాన్ లోని ఝంఝునూ లో జరిగిన దు:ఖదాయక ఘటన లో అనేక మంది చనిపోయినందుకుసంతాపాన్ని వ్యక్తం చేసిన ప్రధాన మంత్రి
పిఎమ్ఎన్ఆర్ఎఫ్ నుంచి పరిహారాన్ని ఇవ్వనున్నట్లు ప్రకటించారు
ప్రధాన మంత్రి శ్రీ నరేంద్ర మోదీ రాజస్థాన్ లోని ఝంఝునూ లో జరిగిన ఒక దు:ఖదాయక ఘటన లో చాలా మంది మరణించినందుకు ప్రగాఢ దుఃఖాన్ని వ్యక్తం చేశారు. మృతుల దగ్గరి సంబంధికుల కు 2 లక్షల రూపాయల వంతున మరియు ఈ ఘటన లో గాయపడిన వారికి 50,000 రూపాయల వంతున పరిహారాన్ని ‘ప్రధాన మంత్రి జాతీయ సహాయ నిధి’  నుంచి ఇవ్వడం జరుగుతుంది అని కూడా ప్రధాన మంత్రి ప్రకటించారు.
ప్రధాన మంత్రి కార్యాలయం  ఒక ట్వీట్ లో -
‘‘ఝంఝునూ లో జరిగిన వేదనభరిత ఘటన కు దు:ఖించాను. శోకసంతప్త కుటుంబాల కు నా సంతాపాన్ని వ్యక్తం చేస్తున్నాను. గాయపడ్డ వారు రు త్వరలో కోలుకోవాలని నేను కోరుకొంటున్నాను.
మృతుల లో ప్రతి ఒక్కరి దగ్గరి బంధువుల కు తలా 2 లక్షల రూపాయల వంతున పిఎమ్ఎన్ఆర్ఎఫ్ నుంచి ఇవ్వడం జరుగుతుంది. గాయపడిన వారికి 50,000 రూపాయలు ఇవ్వడం రుగుతుంది: ప్రధాన మంత్రి @narendramodi ’’ అని పేర్కొంది.
(
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
తాము కోరుకున్న భాషలో సరైన సమయంలో సరైన సమాచారం రైతులు పొందేందుకు కిసాన్ సారథి డిజిటల్ ప్లాట్ఫాం ఆవిష్కరణ
డిజిటల్ ప్లాట్ఫాం ద్వారా శాస్త్రవేత్తల నుంచి నేరుగా వ్యవసాయ, తత్సంబంధిత వ్యక్తిగత సలహా, సూచనలను రైతులు పొందవచ్చుః ఐటి మంత్రి అశ్విని వైష్ణవ్
తాము కోరుకున్న భాషలో సరైన సమయంలో సరైన సమాచారాన్ని రైతులకు అందించేందుకు కిసాన్ సారథి పేరిట డిజిటల్ ప్లాట్ఫాంను వ్యవసాయ, రైతాంగ సంక్షేమ మంత్రి నరేంద్ర సింగ్ తోమర్, ఎలక్ట్రానిక్స్, ఇన్ఫర్మేషన్ టెక్నాలజీ మంత్రి అశ్విని వైష్ణవ్ లు శుక్రవారం సంయుక్తంగా వీడియో కాన్ఫరెన్స్ద్వారా ప్రారంభించారు. ఐసిఎఆర్ 93వ వ్యవస్థాపక దినోత్సవాన్ని 16 జులై 2021న జరుపుకుంటున్న నేపథ్యంలో ఈ ఆవిష్కరణ జరిగింది.
ఈ కార్యక్రమానికి మత్స్య, పశు సంవర్ధక, డైరీ మంత్రి పురుషోత్తం రూపాల, వ్యవసాయ, రైతాంగ సంక్షేమ శాఖ సహాయ మంత్రి కైలాస్ చౌదరి, వ్యవసాయ, రైతాంగ సంక్షేమ సహాయ మంత్రి సుశ్రీ శోభాకరాంద్లజే కార్యక్రమానికి అధ్యక్షత వహించారు.
దృశ్య మాధ్యమం ద్వారా జరిగిన ఈ కార్యక్రమంలో ఎలక్ట్రానిక్స్, ఇన్ఫర్మేషన్ టెక్నాలజీ శాఖ కార్యదర్శి అజయ్ సాహ్నే, డిఎఆర్ ఇ కార్యదర్శి, ఐసిఎఆర్ డైరెక్టర్ జనరల్ డాక్టర్ త్రిలోచన్ మహాపాత్ర, డిజిటల్ ఇండియా కార్పొరేషన్ ఎండి & సిఇఒ అభిషేక్ సింగ్ తో పాటుగా మీత్ వై , ఐసిఎఆర్, డిఎఆర్ ఇ సీనియర్ అధికారులు పాల్గొన్నారు. ఈ కార్యక్రమాన్ని దేశవ్యాప్తంగా ఉన్న రైతులు, మీత్ వై , ఐసిఎఆర్, డిఎఆర్ ఇ, కెవికె భాగస్వాములు, వాటాదారులు దృశ్య మాధ్యమం ద్వారా వీక్షించారు.
ఈ సందర్భంగా మాట్లాడుతూ మారుమూల ప్రాంతాలలో కూడా ఉన్న రైతులను చేరుకునేందుకు కిసాన్ సారథి వంటి సాంకేతిక చొరవలకు శ్రీకారం చుట్టి రైతులను సాధికారం చేసే విధంగా కార్యక్రమాన్ని రూపొందించిన ఎలక్ట్రానిక్స్, ఇన్ఫర్మేషన్ టెక్నాలజీ మంత్రిత్వ శాఖను, వ్యవసాయ, రైతాంగ్ సంక్షేమ శాఖను ఐటి మంత్రి వైష్ణవ్ అభినందించారు. ఈ డిజిటల్ ప్లాట్ఫాం సాధనం ద్వారా రైతులు వ్యవసాయం, సంబంధిత రంగాలకు సంబంధించిన వ్యక్తిగత సలహా సూచనలను తమతమ రంగానికి సంబంధించిన కృషి విజ్ఞాన కేంద్ర  శాస్త్రవేత్తలను నేరుగా పొందేందుకు అవకాశం ఉంటుందని ఆయన చెప్పారు.
కనీస నష్టంతో తమ పంటను అమ్ముకునేందుకు మార్కెట్ల ప్రాంతాలను, రైతులు తమ పంటను పొలం నుంచి వేర్ హౌజ్లకు రవాణా చేసేందుకు నూతన సాంకేతిక చొరవలపై పరిశోధనలు చేయవలసిందిగా ఐసిఎఆర్ శాస్త్రవేత్తలను వైష్ణవ్ కోరారు. రైతులను సాధికారం చేసేందుకు వ్యవసాయ, రైతాంగ సంక్షేమ మంత్రిత్వ శాఖకు,మత్స్య, పశుసంవర్ధక, రైతులను సాధికారం చేసే డైరీ శాఖలకు అవసరమైన మద్దతును ఇచ్చేందుకు ఎలక్ట్రానిక్స్, ఐటి మంత్రిత్వ శాఖ, కమ్యూనికేషన్స్ మంత్రిత్వ శాఖ ఎల్లవేళలా సిద్ధంగా ఉంటాయని కేంద్ర ఐటి మంత్రి హామీ ఇచ్చారు. అలాగే, పంట రవాణా సమయాన్ని కనిష్టం చేసేందుకు రైల్వే మంత్రిత్వ శాఖ ప్రణాళికలను సిద్ధం చేస్తోందని ఆయన ప్రస్తావించారు.
ఇండియన్ కౌన్సిల్ ఆఫ్ అగ్రికల్చరల్ రీసెర్చ్కు 93వ వ్యవస్థాపక దినోత్సవం సందర్భంగా శుభాకాంక్షలు తెలుపుతూ, వ్యవసాయ, రైతాంగ సంక్షేమ శాఖ మంత్రి నరేంద్ర సింగ్ తోమర్జీ సమర్ధవంతమైన నాయకత్వం, మార్గదర్శనంలో కిసాన్ సారథి చొరవ రైతుల నిర్ధిష్ట ప్రాంతానికి సంబంధించిన సమాచార అవసరాలను తీర్చడమే కాక వ్యవసాయ విస్తరణ, విద్య, ఐఇఎఆర్ పరిశోధనా కార్యకలాపాలకు తోడ్పడుతుందని మంత్రి తెలిపారు.
ప్రధాన మంత్రి కార్యాలయం
పుల్ వామా దాడి లో అమరులైన వారి కి నివాళుల ను అర్పించిన ప్రధాన మంత్రి
గడచిన సంవత్సరం లో ఇదే రోజు న జరిగిన భయానకమైన పుల్ వామా దాడి లో ప్రాణాల ను కోల్పోయిన సాహసిక మృత వీరుల కు ప్రధాన మంత్రి శ్రీ నరేంద్ర మోదీ ఈ రోజు న నివాళులు అర్పించారు.
‘‘మన దేశాన్ని పరిరక్షించడం కోసం, మన దేశాని కి సేవ చేయడం కోసం వారి యొక్క ప్రాణాల ను సమర్పించినటువంటి ఈ అమర వీరులు అసాధారణమైన విశిష్ట వ్యక్తులు. భారతదేశం వారి ప్రాణసమర్పణాన్ని ఎన్నటికీ మరచిపోదు’’ అంటూ ఆయన ట్విటర్ లో వ్రాసిన ఒక సందేశం లో పేర్కొన్నారు.
కార్మిక, ఉపాధికల్పన మంత్రిత్వ శాఖ
అసంఘటిత కార్మికులకు బీమా యోజన
ప్రధాన మంత్రి జీవన్ జ్యోతి బీమా యోజన  మరియు ప్రధాన మంత్రి సురక్ష బీమా యోజన తో కలిసి ఆమ్ ఆద్మీ బీమా యోజన 01-–06-–2017 నుండి అమలులోకి వచ్చింది.2022-–23 ఆర్థిక సంవత్సరంలో బీమా యోజన కోసం రూ.10 లక్షలు టోకెన్ కేటాయింపు కాగా చివరి బడ్జెట్లో ఎటువంటి నిధుల కేటాయింపు లేదు.
23.09.2018న ఆయుష్మాన్ భారత్ -ప్రధాన్ మంత్రి జన్ ఆరోగ్య యోజన  ప్రారంభించడంతో, రాష్ట్రీయ స్వాస్థ్య బీమా యోజన  నుంచి 22 లక్షల మంది లబ్ధిదారుల కుటుంబాలు బీమాను ఉపసంహరించుకున్నాయి. వాటిలో దారిద్య్ర రేఖకు దిగువన ఉన్న  కింద ఉన్న 11 మంది ఇతర వర్గాలకు చెందినవి కూడా ఉన్నాయి. వారందరికీ ప్రస్తుతం ఆయుష్మాన్ భారత్ -ప్రధాన్ మంత్రి జన్ ఆరోగ్య యోజన కవర్ అవుతోంది.
2023-–24 ఆర్థిక సంవత్సరానికి  వరకు బంధిత కార్మికుల పునరావాసం కోసం సెంట్రల్ సెక్టార్ స్కీమ్కు సంబంధించి బడ్జెట్ అంచనా రూ.10 కోట్లు కాగా.. నిధులు రూ. 10.60 లక్షలు. ప్లాంటేషన్ కార్మికులకు  సంబంధించి వినియోగించబడిన బడ్జెట్ అంచనా & నిధులు రూ. 60 కోట్లు మరియు రూ. వరుసగా 15 కోట్లు.
పీఎంఎస్వైఎం యోజన అనే అసంఘటిత కార్మికులకు పెన్షన్ పథకం నమోదుపై ప్రభుత్వం తీసుకున్న చర్యల వివరాలు క్రింది విధంగా ఉన్నాయి:
సెక్రటరీ మరియు జాయింట్ సెక్రటరీ & డీజీఎల్డబ్ల్యూ స్థాయిలో రాష్ట్రాలు/ కేంద్రపాలిత ప్రాంతాలతో కాలానుగుణ సమీక్షా సమావేశాన్ని నిర్వహించడం.
పీఎంఎస్ వైఎం స్కీమ్ కోసం ఎన్రోల్మెంట్ డ్రైవ్ను ప్రోత్సహించడానికి స్టేట్ కామన్ సర్వీసెస్ సెంటర్  హెడ్లతో రెగ్యులర్ మీటింగ్ కూడా జరుగుతుంది.
కొత్త ఫీచర్ల ప్రారంభం: స్వచ్ఛంద నిష్క్రమణ, అసంకల్పిత నిష్క్రమణ, పునరుద్ధరణ మాడ్యూల్, క్లెయిమ్ స్థితి మరియు ఖాతా ప్రకటన
నిద్రాణమైన ఖాతాల పునరుద్ధరణ 1 సంవత్సరం నుండి 3 సంవత్సరాలకు పొడిగింపు
పీఎంఎస్వైఎం మరియు ఇ-శ్రామ్ యొక్క రెండు- మార్గం ఏకీకరణ
అవగాహన కల్పించడానికి ఎస్ఎంఎస్ ప్రచారం: ఇ–శ్రమ్ లబ్ధిదారులకు అవగాహన కల్పించడానికి 18-–40 సంవత్సరాల వయస్సులో ఉన్న ఇ–శ్రమ్ కింద నమోదు చేసుకున్న అర్హతగల చందాదారులకు 7 కోట్ల ఎస్ఎంఎస్ పంపబడింది.
విస్తృతమైన సోషల్ మీడియా ప్రచారం ప్రారంభం
2022 మార్చి 7 నుండి 13 మార్చి వరకు పింఛను వారోత్సవాలు
పీఎంఎస్వైఎం పథకం కింద నమోదుకు సంబంధించి రాష్ట్రాల ప్రధాన కార్యదర్శులకు లేఖ
పీఎంఎస్వైఎం పెన్షన్ స్కీమ్ కింద తమ సిబ్బందికి ప్రీమియం చెల్లించేలా యజమానిని ప్రోత్సహించడానికి మరియు ఎన్రోల్మెంట్ను పెంచడానికి గౌరవనీయమైన ఎల్ఈఎం ద్వారా డొనేట్- ఎ -పెన్షన్ మాడ్యూల్ను ప్రారంభించడం.
పెన్షన్ స్కీమ్ ఔట్ రీచ్ను పెంచడానికి డీఎఫ్ఎస్, పీఎఫ్ఆర్డీఏ, ఎన్ఐపీఎఫ్పీలతో సమావేశం
ఈ సమాచారాన్ని కేంద్ర కార్మిక మరియు ఉపాధి శాఖ సహాయ మంత్రి శ్రీ. లోక్సభలో రామేశ్వర్ లిఖితపూర్వక సమాధానం ఇచ్చారు.
మంత్రిమండలి
ఆరోగ్యం- మందుల రంగంలో సహకారం అంశంపై భారతదేశానికి, ఇజ్రాయల్ కు మధ్య అవగాహన పూర్వక ఒప్పందానికి ఆమోదం తెలిపిన మంత్రిమండలి
ఆరోగ్యం-మందుల రంగంలో సహకారం అంశంపై భారతదేశానికి, ఇజ్రాయల్ కు మధ్య అవగాహన పూర్వక ఒప్పందానికి  ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది.
ఈ క్రింద పేర్కొన్న రంగాల లో సహకారం ఈ ఎమ్ఒయు పరిధిలోకి వస్తుంది:
i) వైద్యులు, ఇతర ఆరోగ్య రంగ వృత్తి నిపుణులకు శిక్షణ- వారి సేవల ఆదాన ప్రదానం;
ii) మానవ వనరుల వికాసం తో పాటు ఆరోగ్య సంరక్షణ సదుపాయాల స్థాపనలో సహాయం;
iii) ఔషధ నిర్మాణ సంబంధి సాధనాలు, చికిత్స ఉపకరణాలు, సౌందర్యవర్ధక సాధనాల నియంత్రణకు సంబంధించిన సమాచారాన్ని ఒక పక్షానికి మరొక పక్షం ఇచ్చి పుచ్చుకోవడం;
iv) జలవాయు సంబంధి అపాయాల నేపథ్యంలో పౌరుల ఆరోగ్యానికి గల సవాళ్లను అంచనా వేసే, అటువంటి సవాళ్లను అదుపులో పెట్టాలన్న, వాటి పట్ల అనుకూలతను ఏర్పరచాలన్న ఉద్దేశ్యాలతో సార్వజనిక స్వస్థత సంబంధి కార్యక్రమాలను గురించిన నైపుణ్యాన్ని ఒక పక్షానికి రెండో పక్షం వెల్లడించుకోవడం;
v) జలవాయు సంబంధి మార్పులకు తట్టుకుని నిలచే మౌలిక సదుపాయాలకు సంబంధించిన నైపుణ్యాన్ని, దానితో పాటే ‘గ్రీన్ హెల్త్ కేర్’ ను  అభివృద్ధి చేసేందుకు సహాయాన్ని అందించేందుకు అవసరమైన నైపుణ్యాన్ని ఒక దేశానికి రెండో దేశం పంచడం;
vi) సంబంధం కలిగిన వివిధ రంగాల లో పరస్పర పరిశోధన ను ప్రోత్సహించడం;
vii) ఉభయ పక్షాలు నిర్ణయించే మేరకు, మరేదైనా రంగంలో కూడాను సహకరించుకోవడం.
ప్రతి ఒక్క పక్షం రెండో పక్షానికి సంబంధించిన సంస్థల ద్వారా సహకారాన్ని లక్షించే అంశాలపై నిర్వహించే రౌండ్ టేబుల్ సమావేశాలు, చర్చా సభలు, సదస్సులు, కార్యశాలలు, సమ్మేళనాల్లో తమ దేశాల ప్రతినిధులు పాలు పంచుకొనేటట్లుగా వారిని ప్రోత్సహించడం జరుగుతుంది.
(
కార్మిక, ఉపాధికల్పన మంత్రిత్వ శాఖ
వ్యవసాయం మరియు గ్రామీణ కార్మికుల కోసం అఖిల-భారత వినియోగదారు ధర సూచిక సంఖ్యలు – జూలై, 2022
2022, జూలై నెలలో వ్యవసాయ కార్మికులు మరియు గ్రామీణ శ్రామికుల  యొక్క అఖిల-భారత వినియోగదారుల ధరల సూచిక సంఖ్య వరుసగా 6 పాయింట్లు పెరిగి 1131  మరియు 1143  పాయింట్లు వద్ద నిలిచింది. వ్యవసాయ కార్మికులు మరియు గ్రామీణ కార్మికుల సాధారణ సూచీ పెరుగుదలలో ప్రధాన సహకారం ఆహార సమూహం నుండి వరుసగా 4.41 & 4.07 పాయింట్లకు చేరుకుంది. ప్రధానంగా బియ్యం, గోధుమలు-అట్టా, బజ్రా, పప్పులు, పాలు, చేపలు, ఉల్లిపాయలు, మిరపకాయలు ఆకుపచ్చ/పొడి, అల్లం, మిశ్రమ సుగంధ ద్రవ్యాలు, కూరగాయలు & పండ్లు, టీ రెడీమేడ్ మొదలైనవి ఇందులో ముఖ్యమైనవి.
సూచికలో పెరుగుదల రాష్ట్రం నుండి రాష్ట్రాలకు మారుతూ ఉంటుంది. వ్యవసాయ కార్మికుల విషయానికొస్తే, 20 రాష్ట్రాల్లో 1 నుండి 13 పాయింట్ల పెరుగుదల నమోదైంది. సూచిక పట్టికలో తమిళనాడు 1301 పాయింట్లతో అగ్రస్థానంలో ఉండగా, హిమాచల్ ప్రదేశ్ 890 పాయింట్లతో అట్టడుగున నిలిచింది.
గ్రామీణ కార్మికుల విషయానికొస్తే, ఇది 20 రాష్ట్రాల్లో 1 నుండి 13 పాయింట్ల పెరుగుదలను నమోదు చేసింది. ఇండెక్స్ పట్టికలో 1290 పాయింట్లతో తమిళనాడు అగ్రస్థానంలో ఉండగా, హిమాచల్ ప్రదేశ్ 942 పాయింట్లతో దిగువన ఉంది.
బియ్యం, మిరపకాయలు, కూరగాయలు & పండ్లు మొదలైన వాటి ధరల పెరుగుదల కారణంగా రాష్ట్రాలలో అస్సాం  వ్యవసాయ మరియు గ్రామీణ కార్మికులకు వినియోగదారుల ధరల సూచిక సంఖ్యలలో గరిష్ట పెరుగుదలను కనబరిచింది.
CPI-AL మరియు CPI-RL ఆధారంగా ద్రవ్యోల్బణం యొక్క పాయింట్ టు పాయింట్ రేటు జూన్, 2022లో వరుసగా 6.43% & 6.76%తో పోలిస్తే జూలై, 2022లో 6.60% & 6.82% మరియు మునుపటి సంవత్సరం సంబంధిత నెల 3.92% మరియు 4.09% వద్ద ఉంది. అదేవిధంగా, ఆహార ద్రవ్యోల్బణం జూన్, 2022లో వరుసగా 5.09% & 5.16% మరియు మునుపటి సంవత్సరం సంబంధిత నెలలో వరుసగా 2.66% & 2.74%తో పోలిస్తే 2022 జూలైలో 5.38% & 5.44% వద్ద ఉంది.
ఆల్-ఇండియా వినియోగదారుల ధరల సూచిక సంఖ్య :
గ్రూప్ వ్యవసాయ కార్మికులు గ్రామీణ కార్మికులు
జూన్, 2022 జూలై, 2022 జూన్, 2022 జూలై, 2022
సాధారణ సూచిక 1125 1131 1137 1143
ఆహారం 1052 1058 1060 1066
పాన్, సుపారీ, etc. 1911 1913 1920 1923
ఇంధనం & లైట్ 1261 1263 1254 1255
క్లాతింగ్, బెడ్డింగ్ &ఫుట్వేర్ 1183 1190 1218 1226
ఇతరత్రాలు 1191 1196 1196 1201
(ఆగస్టు, 2022కి సంబంధించిన CPI – AL మరియు RL 20 సెప్టెంబర్, 2022న విడుదల అవుతాయి.